21.7.2023
FI
Euroopan unionin virallinen lehti
L 184/77
KOMISSION TÄYTÄNTÖÖNPANOPÄÄTÖS (EU) 2023/1521, annettu 19 päivänä heinäkuuta 2023, lumpy skin -tautiviruksen aiheuttamaan tartuntaan liittyvistä rajattuna ajanjaksona toteutettavista erityisistä taudintorjuntatoimenpiteistä tietyissä jäsenvaltioissa (tiedoksiannettu numerolla C(2023) 4811) (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (”eläinterveys­ säännöstö”) (1) ja erityisesti sen 71 artiklan 3 kohdan a alakohdan, sekä katsoo seuraavaa: (1)
Lumpy skin -tautiviruksen aiheuttama tartunta on nautaeläinten vektorivälitteinen tauti, joka aiheuttaa huomattavia taloudellisia menetyksiä, heikentää maitotuotosta, aiheuttaa vakavaa kuihtumista, pysyviä vaurioita vuodille, useita sekundaarisia komplikaatioita ja kuukausia kestävää kroonista heikkoutta sekä johtaa kauppakieltoihin.
Tauti on endeeminen Afrikassa ja sisältyy Maailman eläintautijärjestön luetteloon ilmoitettavista taudeista.
(2)
Lumpy skin -tautiviruksen aiheuttamaa tartuntaa esiintyi unionissa ensimmäisen kerran vuonna 2015 Kreikassa.
Vuonna 2016 tauti levisi nopeasti monissa Kaakkois-Euroopan maissa, kuten Albaniassa, Bulgariassa, Kreikassa, Kosovossa *, Pohjois-Makedoniassa, Montenegrossa ja Serbiassa.
Tauti saatiin kaikissa niissä maissa, joissa sitä esiintyi, tehokkaasti hallintaan elävillä homologisilla rokotteilla toteutetulla nautaeläinten joukkorokotuksella, joka toistettiin vuosittain rokotteiden eritelmien mukaisesti.
Lisäksi Kroatia ja Bosnia ja Hertsegovina, joissa ei esiintynyt lumpy skin -tautiviruksen aiheuttamaa tartuntaa, toteuttivat rokottamisen ennaltaehkäisevänä toimenpiteenä, koska tautia esiintyi naapurimaissa.
(3)
Komission täytäntöönpanoasetus (EU) 2021/1070 (2) annettiin asetuksen (EU) 2016/429 puitteissa, ja siinä vahvistetaan lumpy skin -tautiviruksen aiheuttamaan tartuntaan liittyvät erityiset torjuntatoimenpiteet.
Kyseistä täytäntöönpanoasetusta sovellettiin 21 päivään huhtikuuta 2023.
(4)
Täytäntöönpanoasetuksessa (EU) 2021/1070 määritellään jäsenvaltion vyöhykkeet, joilla lumpy skin -tautiviruksen aiheuttamaa tartuntaa vastaan rokotetaan, sekä erityiset taudintorjuntasäännöt kullakin vyöhykkeellä.
Nämä vyöhykkeet luokitellaan rajoitusvyöhykkeeksi I, joka sijaitsee sellaisen alueen ulkopuolella, jolla on vahvistettu lumpy skin -tautiviruksen aiheuttaman tartunnan taudinpurkaus, ja rajoitusvyöhykkeeksi II, joka sisältää alueen, jolla on vahvistettu lumpy skin -tautiviruksen aiheuttaman tartunnan taudinpurkaus.
(5)
Lisäksi täytäntöönpanoasetuksessa (EU) 2021/1070 säädetään rajoituksista, jotka koskevat nautaeläinten ja niistä saatavien tuotteiden, sukusolujen ja alkioiden sekä nautaeläimistä saatavien sivutuotteiden siirtoja rajoitusvyö­ hykkeiltä I ja II, sekä näihin rajoituksiin liittyvistä poikkeuksista.
Siinä säädetään myös toimijoita eläinterveysto­ distusten osalta koskevista velvollisuuksista silloin kun on kyse nautaeläinten, sukusolujen ja alkioiden ja nautaeläimistä saatavien käsittelemättömien sivutuotteiden siirroista rajoitusvyöhykkeiltä I ja II näiden vyöhykkeiden ulkopuolelle.
(1) EUVL L 84, 31.3.2016, s.
1. * Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
(2) Komission täytäntöönpanoasetus (EU) 2021/1070, annettu 28 päivänä kesäkuuta 2021, lumpy skin -tautiviruksen aiheuttamaan tartuntaan liittyvistä rajattuna ajanjaksona toteutettavista erityisistä torjuntatoimenpiteistä (EUVL L 230, 30.6.2021, s. 10).